**REPUBLIKA HRVATSKA**

**SPLITSKO-DALMATINSKA ŽUPANIJA**

**SREDNJA STRUKOVNA ŠKOLA**

**BANA JOSIPA JELAČIĆA ,SINJ**

Dinka Šimunovića 14.

21230 Sinj

Na temelju Zakona o poticanju zapošljavanja i Zakona o odgoju i obrazovanju u osnovnoj i srednjoj školi (Narodne novine, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17. i 68/18.), Srednja strukovna škola bana Josipa Jelačića,Sinj,

Dinka Šimunovića 14,21230 Sinj  **raspisuje**

**NATJEČAJ**

 STRUČNO OSPOSOBLJAVANJE BEZ ZASNIVANJA RADNOG ODNOSA – 1 izvršitelj/ica (m/ž)
 nastavnik talijanskog jezika i književnosti

Stručno osposobljavanje za rad bez zasnivanja radnog odnosa provodi se u trajanju od 12 mjeseci u punom radnom vremenu, a sukladno Pravilniku o načinu i uvjetima polaganju stručnog ispita za profesora talijanskog jezika

Uvjeti:

* nezaposlene osobe do navršenih 30 godina koje nemaju više od 12 mjeseci staža u zvanju za koje su se obrazovale te prijavljene u evidenciju Zavoda 30 dana
* nezaposlene osobe koje su u obvezi polagati stručni ispit, a već su bile uključene u mjeru stručno osposobljavanje za rad bez zasnivanja radnog odnosa u punom trajanju, ali u nižoj razini obrazovanja te prijavljene u evidenciju Zavoda 30 dana
* nezaposlene osobe koje su u obvezi polagati stručni ispit, sa stažem u zvanju za koje su se obrazovali, većem od propisanog, a poslodavac im nije omogućio polaganje stručnog ispita te prijavljene u evidenciju Zavoda 30 dana

Uz pisanu prijavu na natječaj potrebno je priložiti:

* životopis
* dokaz o stručnoj spremi – diploma (neovjerena preslika)
* dokaz o državljanstvu (neovjerena preslika osobne iskaznice, vojne iskaznice, putovnice ili domovnice)
* uvjerenje Općinskog suda o nekažnjavanju (ne starije od 6 mjeseci)
* potvrdu Hrvatskog zavoda za mirovinsko osiguranje o radnom stažu evidentiranom u matičnoj evidenciji
* potvrdu Hrvatskog zavoda za zapošljavanje da se kandidat/kinja vodi u evidenciji nezaposlenih osoba i da nema više od godinu dana staža u zvanju za koje se obrazovao/la

Kandidati koji se pozivaju na prednost pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ br. 121/17), dužni su uz prijavu na natječaj priložiti dokaze koji su objavljeni na poveznici <https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf> i <https://branitelji.gov.hr/zaposljavanje-843/843>.
Kandidati koji se pozivaju na pravo prednosti prilikom zapošljavanja u skladu s člankom 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ br. 157/13, 152/14) uz prijavu na natječaj dužne su, osim dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.). Prednost pri zapošljavanju u odnosu na ostale kandidate ostvaruje se samo pod jednakim uvjetima. Na natječaj se mogu prijaviti osobe oba spola sukladno članku 13. stavku 2 Zakona o ravnopravnosti spolova(NN br. 82/08, 69/17).

Prijave s potrebnom dokumentacijom dostavljaju se na adresu: Srednja strukovna škola bana Josipa Jelačića,Sinj,Dinka Šimunovića 14, 21230 Sinj , s naznakom „ZA NATJEČAJ-STRUČNO OSPOSOBLJAVANJE “, u roku 8 (osam) dana od dana objave javnog natječaja na mrežnim stranicama i oglasnim pločama Hrvatskog zavoda za zapošljavanje, te mrežnim stranicama i oglasnoj ploči Srednje strukovne škole bana Josipa Jelačića,Sinj,Dinka Šimunovića 14, 21230 Sinj .
Nepotpune i nepravodobno dostavljene prijave neće se razmatrati.
Po raspisanom natječaju ne mora se izvršiti izbor, a u tom slučaju se donosi odluka.
Rezultati natječaja biti će objavljeni na web stranici Srednje strukovne škole bana Josipa Jelačića,Sinj u zakonskom roku.
Prijavom na natječaj pristupnik daje privolu Srednjoj strukovnoj školi bana Josipa Jelačića,Sinj da njegove osobne podatke prikuplja, objavljuje i čuva u svrhu provođenja javnog natječaja za zapošljavanje.
Ovaj javni natječaj objavljen je na mrežnim stranicama i oglasnim pločama Hrvatskog zavoda za zapošljavanje, te mrežnim stranicama i oglasnoj ploči Srednje strukovne škole bana Josipa Jelačića,Sinj 30. listopada 2019. godine, a traje do 8.studenog 2019. godine.